ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ ብሰንኪ ናይ ዩክረይን-ሩስያ ማያዊ ወጥሪ፡ ርክብ ምስ ፑቲን ክስርዞ ይኽእል 28 ሕዳር 2018 ምንጪ ስእሊ, AFP መግለጺ ስእሊ, ገለ ካብቶም ዝተኣሰሩ ዩክሬናውያን ኣብ ክሪምያ ናብ ቤት ፍርዲ ቀሪቦም ነይሮም ብሰንኪ`ቲ ብሰሉስ ኣብ መንጎ ሩስያን ዩክረይንን ዘተፈጥረ ዶባዊ ምስሕሓብ፡ እቲ ኩነታት ናብ መጠነ-ሰፊሕ ኲናት ከየእቱ ተፈሪሑ ከምዝነበረ ፕሬዚደንት ዩክረይን ፖሮሼንኮ ገሊጹ። ፕሬዚደንት ኣሜሪካ ዶናልድ ትራምፕ ምስ ናይ ሩስያ መዘንኡ ፕሬዚደንት ቭላድሚር ፑቲን ኪገብሮ ዝነበሮ ርክብ ብሰንኪ ናይ ሩስያን ዩክረይንን ማያዊ ግጭት ክስርዞ ከም ዝኽእል ይግለጽ። ፕሬዚደንት ትራምፕ፡ ምሉእ ጸብጻብ ናይቲ ብሰንበት [25 ሕዳር] ሓይሊ ባሕሪ ሩስያ ንናይ ዩክረይን ወተሃደራዊ ጀላቡ ኣጥቂዐንን ሒዘንን ዝብል ይጽበ ከምዘሎ ንጋዜጣ ዋሺንግቶን ፖስት ሓቢርዎም። ክልቲኦም መራሕቲ ጎኒ-ጎኒ ናይቲ ኣብዚ ሰሙን ኣብ ቦነስ ኣይረስ፡ ኣርጀንቲና ክካየድ ዝኾነ ኣኼባ መራሕቲ ጂ20 ክራኸቡ ኢዮም ይብሃል። ብዝኾነ፡ ኣሜሪካ ሃገራት ኤውሮጳ ንዩክረይን ንምሕጋዝ ኩሉ ዝክኣለን ኪገብራ ተማሕጺና። ኣሜሪካ ኣብ ልዕሊ ሩስያ ጽኑዕ ትግባረ እገዳ ክትርኢ ከምትደሊ፡ ኣፈኛ ምኒስትሪ ወጻኢ ጉዳያት፡ ሄዘር ኖውት ገሊጹ። ዶናልድ ትራምፕ እንታይ ኢሉ?
